མགྲིན་ཤྭ་ན་བཞི་བསྐོར་གྱི་རྗེས་གནང་དབང་གི་ཚུལ་དུ་བསྐུར་བའི་ཆོ་ག་གདོན་བགེགས་མཐར་བྱེད་ཅེས་བྱ་བ་བཞུགས་སོ། །ཨོཾ་སྭ་སྟི། འདིའི་རྗེས་གནང་བྱ་བའི་ཚུལ་ལ་སྦྱོར་དངོས་རྗེས་གསུམ་ལས། དང་པོ་
ནི༑ གནས་དབེན་ཞིང་ཡིད་དང་མཐུན་པར་མཎྜལ་གྲུ་བཞི་དབུས་སུ་པདྨ་དམར་པོ་འདབ་བརྒྱད་རེ་ཁཱ་དཀར་པོ་བྲི། གྲུ་ཆད་བཞི་ཕྱོགས་མདོག་ཏུ་བཏང་བའི་ལྟེ་བར་ཉི་གདན་ལ་ཚོན་ཕུང་དམར་པོ། ཤར་སོགས་ཕྱོགས་བཞིར་ཚོན་ཕུང་མཐིང་སྐྱ། མཐིང་
ནག དཀར་པོ། ལྗང་གུ་རྣམས་བཀོད་པར་མཉྫིའི་ཁར་བུམ་པ་ལྔ་ཚན་ལྔའི་བཅུད་ལྡན་མགུལ་ཆིངས་དམར་པོ་གཟུངས་རྡོར་བཅས། དེའི་མདུན་དུ་དབང་གཏོར་དམར་པོ་དར་དམར་གདུགས་ཅན།_གཡས་གཡོན་དུ་རྡོ་རྗེ་དང་པདྨ། མཐའ་སྐོར་ཆུ་
གཉིས་སྔོན་འགྲོའི་ཉེར་སྤྱོད། འབུལ་གཏོར་གཉིས། སློབ་དཔོན་གྱི་མདུན་དུ་རྡོ་རྗེ་དྲིལ་བུ་འཐོར་ནས་ལས་བུམ་སོགས་ཉེར་བསྡོགས་བྱའོ། །གཉིས་པ་ནི། སློབ་དཔོན་སྟན་བདེ་བར་འདུག་སྟེ་སྔོན་འགྲོ་གཏོར་མར་ཆབ་བྲན། ཨ་མྲྀ་ཏས་བསང་། སྭ་
བྷཱ་བས་སྦྱང་། སྟོང་པའི་ངང་ལས་རིན་པོ་ཆེའི་སྣོད་དུ་གཏོར་མ་འདོད་རྒུ་འབྱུང་བའི་བདུད་རྩིའི་རྒྱ་མཚོ་ཆེན་པོར་གྱུར། འབྲུ་གསུམ་གྱིས་བྱིན་བརླབས་ཏེ། ཨོཾ་ད་ཤ་དི་ཀ་ལོ་ཀ་པཱ་ལ་ས་པ་རི་ཝཱ་ར་བཛྲ་ས་མཱ་ཛཿ ཞེས་པས་མགྲོན་བཀུག་ནས། ན་
ཧཱུྃཿ སརྦ་ཏ་ཐཱ་ག་ཏ་ཨ་བ་ལོ་ཀི་ཏེ་ཨོཾ་སཾ་བྷ་ར་སཾ་བྷ་ར་ཧཱུྃ་བརྒྱ་རྩ་སོགས་ཀྱིས་བསྔོས་ལ། ཡེ་དྷརྨཱ་དང་། སྡིག་པ་ཅི་ཡང་མི་བྱ་ཞིང་། །དགེ་བ་ཕུན་སུམ་ཚོགས་པར་སྤྱད། །རང་གི་སེམས་ནི་ཡོངས་སུ་གདུལ། །འདི་ནི་སངས་རྒྱས་བསྟན་པ་ཡིན། །
741

སྒྲུབ་ཐབས་ཀུན་བཏུས་
ཞེས་ཆོས་བཤད། བགེགས་དང་ལོག་འདྲེན་རྣམས། རྗེ་བཙུན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི༴ ཆོས་ཀྱི༴ དགེ་འདུན་གྱི༴ གསང་སྔགས་དང་རིག་སྔགས་ཀྱི་རྒྱལ་པོ་ཁྲོ་བོ་
ཁྲོ་མོ་རྣམས་ཀྱི༴ ཁྱད་པར་དུ་ཡི་དམ་ཁྲོ་བོའི་རྒྱལ་པོ་རྟ་མཆོག་རོལ་པའི་བདེན་པ་དང་། བདེན་པ་ཆེན་པོའི་བྱིན་གྱིས་བརླབས་ཀྱིས། འདིར་དབང་བསྐུར་བའི་ཆོ་ག་སྒྲུབ་པར་བྱེད་པ་ལ་བར་དུ་གཅོད་པར་རྩོམ་པའི་གདོན་བགེགས་ཀྱི་རིགས་གང་ཡིན་པ་
ཐམས་ཅད་འདིར་མ་གནས་པར་གཞན་དུ་སོང་ཞིག གལ་ཏེ་མི་འགྲོ་ན་ཡེ་ཤེས་ཀྱི་རྡོ་རྗེ་མེ་འབར་བས་ཁྱེད་རྣམས་ཀྱི་མགོ་བོ་ཚལ་པ་བརྒྱར་འགས་པར་འགྱུར་རོ། །ཨོཾ་བཛྲ་ཀྲོ་དྷ་སོགས་བརྗོད་པས་བསྐྲད་ལ། རཀྵ་སྲུང་འཁོར་བསྒོམ། མཆོད་པ་
རྣམས་ཨ་མྲྀ་ཏས་བསང་། སྭ་བྷཱ་ཝས་སྦྱང་། སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེའི་སྣོད་ཡངས་ཤིང་རྒྱུ་ཆེ་བ་རྣམས་ཀྱི་ནང་དུ་ཨོཾ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་བསིལ། མེ་ཏོག བདུག་སྤོས། སྣང་
གསལ༑ དྲི་ཆབ། ཞལ་ཟས།ིརོལ་མོ་རྣམས་དྭངས་ཤིང་ཐོགས་པ་མེད་པ་ནམ་མཁའི་མཐའ་ཀླས་པར་གྱུར། ཨོཾ་བཛྲ་ཨརྦྷ་ཨཱཿཧཱུྃ། པཱ་ཏྱཾ་ནས། ཤཾབྡ་ཨཱཿཧཱུྃ་གི་བར་དང་། ཨོྃ་བཛྲ་དྷརྨཱ་ར་ཎི་ཏ་སོགས་ཀྱིས་བྱིན་ཕབ་ནས། བདག་དང་འགྲོ་བ་
ནམ་མཁའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ། །རྫོགས་པའི་སངས་རྒྱས་བཅོམ་ལྡན་འདས༴ དམ་པའི་ཆོས༴ འཕགས་
742

আ །པའི་དགེ་འདུན་རྣམས་ལ་སྐྱབས་སུ་མཆིའོ། །ཞེས་ཉེར་གཅིག་སོགས་ཀྱིས་སྐྱབས་འགྲོ་དང་། བླ་མ་དང་དཀོན་མཆོག་སོགས་ཀྱིས་གསོལ་བ་གདབ། སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་
འཕང་ཐོབ་པར་བྱ། དེའི་ཆེད་དུ་དཔལ་རྟ་མགྲིན་གྱི་སྒོམ་བཟླས་ཉམས་སུ་བླང་བར་བགྱིའོ། །ཞེས་སེམས་བསྐྱེད། རང་གི་སྙིང་གར་པཾ་ལས་པདྨ། རཾ་ལས་ཉི་མ། དེ་ལ་གནས་པའི་ཧཱུྃ་ལས་འོད་འཕྲོས། བླ་མ་དང་རྟ་མགྲིན་སངས་རྒྱས་དང་བྱང་
ཆུབ་སེམས་དཔའི་ཚོགས་དང་བཅས་པ་བཛྲ་ས་མཱ་ཛཿ ཨོཾ་གུ་རུ་ཀྲོ་དྷ་རཱ་ཛ་བ་ར་ཧ་ཡ་ལ་ལི་ཏ་ས་པ་རི་ཝཱ་ར་ཨཉྙཾ་ནས་ཤཔྟའི་བར་གྱིས་མཆོད། ཇི་སྙེད་སུ་དག་ཕྱོགས་བཅུའི་འཇིག་རྟེན་ན། །སོགས་ནས། ཐམས་ཅད་བདག་གིས་བྱང་ཆུབ་ཕྱིར་
བསྔོའོ། །ཞེས་པའི་བར་བཟང་སྤྱོད་ནས་འབྱུང་བའི་ཡན་ལག་བདུན་པ་བྱ། །རྒྱལ་དང་དེ་སྲས་རྣམས་ལ་བདག་གིས་ནི། །བདག་གི་ལུས་ཀུན་གཏན་དུ་འབུལ་བར་གྱི། །སེམས་དཔའ་མཆོག་རྣམས་བདག་ནི་ཡོངས་བཞེས་ཤིག །གུས་པས་ཁྱེད་ཀྱི་
འབངས་སུ་མཆི་བར་བགྱི། །ཞེས་ལུས་འབུལ། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག ཅེས་སོགས་ཚད་མེད་བཞི་སྤྱི་དང་མཐུན་པར་བསྒོམ། དེ་ནས། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱུ་བ་ཨཱཏྨ་ཀོ྅ཧཾ། ཞེས་བརྗོད་པས་
སྟོང་པར་སྦྱང་། སྟོང་པའི་ངང་ལས་པཾ་ལས་པདྨ། ཨ་ལས་ཟླ་བ། མཻ་ལས་ཉི་མ་བརྩེགས་པའི་སྟེང་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པའི་སྲུང་འཁོར་དང་། རྡོ་རྗེ་དང་ཧཱུྃ་དང་བཅས་པ་གཞལ་ཡས་ཁང་དུ་གྱུར། དེའི་དབུས་སུ་རང་སེམས་རྡོ་རྗེ་ཧཱུྃ་གིས་
ய
བདུན་

མཚན་པ་ལས། རང་ཉིད་ཁྲོ་རྒྱལ་རྟ་མཆོག་རོལ་པ་པདྨ་རཱ་ག་ལྟར་དམར་ཞིང་། དམར་སྔོ་དཀར་བའི་ཞལ་གསུམ་དབུས་མའི་སྟེང་དུ་རྟ་མགོ་ལྗང་ཞུར་གྱེན་དུ་ལྟས་ཏེ་རྟ་སྐད་འབྱིན་པ། ཕྱག་བཞིའི་དང་པོ་གཉིས་རྡོ་རྗེ་དང་པདྨ། ཐ་མ་གཉིས་ཀྱིས་
མདའ་གཞུ་འགེངས་པ། ཞབས་བཞིའི་གཡོན་བརྐྱངས་པའི་བརྐྱང་བསྐུམ་དང་གར་སྟབས་ཀྱིས་ཚངས་པ་ཁྱབ་འཇུག་དབང་པོ་མ་ཧཱ་དེ་བ་རྣམས་མནན་པ། རྒྱལ་བ་རིགས་ལྔས་དབུ་ལ་བརྒྱན་པ། སྟག་ལྤགས་སྦྲུལ་རྒྱན་མི་མགོའི་དོ་ཤལ་ཅན། ཁྲོ་
བོའི་ཆ་ལུགས་ཡོངས་སུ་རྫོགས་པ་མེ་ཕུང་འབར་བའི་དབུས་ན་བཞུགས་པའོ། །ཤར་དུ་རྡོ་རྗེ་ལས་བྱེད་མ་མཐིང་སྐྱ། ལྷོར་གཤིན་རྗེས་ལས་བྱེད་མ་མཐིང་ནག ནུབ་ཏུ་ཀླུ་མོ་ལས་བྱེད་མ་དཀར་མོ། བྱང་དུ་གནོད་སྦྱིན་ལས་བྱེད་མ་ལྗང་གུ། ཐམས་
ཅད་ཀྱང་ཁྱི་གདོང་ཞལ་གཅིག་ཕྱག་གཉིས་མ་གྲི་གུག་དང་ཐོད་ཁྲག་འཛིན་པའོ། །རང་གི་སྙིང་ག་ནས་འོད་ཟེར་འཕྲོས། ཡེ་ཤེས་སེམས་དཔའ་ལྷ་ལྔ་བཛྲ་ས་མཱ་ཛཿ ཛཿཧཱུྃ་བཾ་ཧོཿ རང་གི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ་གིས་
མཚན་པར་གྱུར། དེ་ནས་བཟླས་པའི་དམིགས་པ་སྤྱི་དང་མཐུན་པར་བསྒོམས་ལ། ༀ་ཧ་ཧ་ཧི་ཧི་ཧྲི་ཧྲི་ཧྲཱིཿཧྲཱིཿཧཱུྃ་ཧཱུྃ་ཕཊ་ཕཊ། ཅེས་རྩ་བའི་སྔགས་ཅི་འགྲུབ་བཟླ་ཞིང་། བཛྲ་ཤྭ་ན་ས་མ་ཡ། ཡ་མ་ཤྭ་ན་ས་མ་ཡ། ནཱ་ག་ཤྭ་ན་ས་མ་ཡ། ཁེ་ར་ཀ་
ཤྭ་ན་ས་མ་ཡ། ཞེས་བཏགས་པ་བཟླ་ཞིང་། ཨོྃ་བཛྲ་ཀྲོ་དྷ་ཧ་ཡ་ཤྲཱི་བ་ཧུ་ལུ་ཧུ་ལུ་ཧཱུྃ་ཕཊ། ཅེས་དང༌། ཨོཾ་ཏ་ཀྲི་ཏ་ཙཾ་ཏི་བི་ཙ་ཏི། ཧུ་ཡ་ཧུ་ཡ། ཧུ་ལུ་ཧུ་ལུ། སུ་ར་ཏེ་སུ་ར་ཏེ་སྭཱ་ཧཱ། ཞེས་པ་སྐུ་དང་གསུང་དང་ཐུགས་ཀྱི་སྔགས་སམ། རྩ་སྔགས་
སྒྲུབ་ཐབས་ཀུན་བཏུས་

חן
আ
།དང་སྙིང་པོ་དང་ཉེ་བའི་སྙིང་པོ་སྟེ། དེ་དག་ཀྱང་ཅི་འགྲུབ་བཟླའོ། །ལས་སྔགས་ནི་སྒྲུབ་ཐབས་རྣམས་སུ་ཤེས་པར་བྱའོ། །ཐུན་བསྡུ་བར་འདོད་ན། རང་གི་སྙིང་གའི་ཧཱུྃ་དམར་པོ་ལས་གཙོ་འཁོར་ལྔ་སྤྲོས་མདུན་གྱི་ནམ་
མཁར་བཞུགས་པར་གྱུར། རང་གི་སྙིང་གའི་ཧཱུྃ་ལས་འོད་ཟེར་འཕྲོས། ཡེ་ཤེས་སེམས་དཔའ་ལྷ་ལྔ་བཛྲ་ས་མཱ་ཛཿ ཨཧཱུཾ་ལ་སོགས་པས་མཆོད༵། ཧཱུྃ། སྐུ་མདོག་ཆགས་མེད་ནུབ་ཀའི་དམར་ཐག་འདྲ། །འབར་བའི་དབུ་ལ་རལ་པ་གྱེན་དུ་
བརྫེས༑ །མ་རིག་ཚངས་པ་ཁ་བུབ་གནོན་པའི་ལྷ། །པདྨ་རིག་སྔགས་རྒྱལ་ལ་ཕྱག་འཚལ་ལོ། །ཡེ་ཤེས་ཧ་ཡ་ཤྲཱི་བ་རྟ་མཆོག་དཔལ། །ཞལ་ནས་ཧཱུྃ་ཕཊ་འབྲུག་སྟོང་དེ་རི་རི། །ཞལ་བགྲད་མཆེ་བ་གཙིགས་པའི་ཚེམས་ནང་ན། །གདུག་པ་འདུལ་
༈བའི་མེ་སྟག་ཕྲོམ་ཕྲོམ་འབར། །ཁྲོ་རྒྱལ་དབང་གི་རྟ་སྐད་ཚེར་ཚེར་འཚེར། །རྟ་མགྲིན་རྟ་སྐད་འཚེར་ལ་ཕྱག་འཚལ་ལོ། །ཞེས་བསྟོད། ཛཿཧཱུྃ་བཾ་ཧོཿ གཉིས་སུ་མེད་པར་ཐིམ། རང་གི་སྙིང་གའི་འོད་ཟེར་གྱིས་དབང་གི་ལྷ་བཛྲ་ས་མཱ་ཛཿ བྱང་
ཆུབ་རྡོ་རྗེས་སངས་རྒྱས་ལ། །འགྲོ་བ་སྐྱོབ་པའི་ཆེད་དུ་དབང་། །ཡོན་ཏན་འབྱུང་གནས་ཇི་ལྟར་སྩལ། །དེ་ལྟར་བདག་ལ་སྩལ་དུ་གསོལ། །ཞེས་གསོལ་བ་བཏབ་པས། དབང་གི་ལྷ་རྣམས་ཀྱིས། ཇི་ལྟར་བལྟམས་པ་ཙམ་གྱིས་ནི། །ནས་ཤྲཱི་ཡེ་ཧཱུྃ་
ཞེས་གསུང་ཞིང་དབང་བསྐུར། སྐུ་གང་། དྲི་མ་དག ཆུ་ལྷག་མ་ཡར་ལུད་པ་ལས་གཙོ་བོ་ལ་འོད་དཔག་མེད་གཙོ་བོར་གྱུར་པའི་རིགས་ལྔ་དང་། འཁོར་རྣམས་ལ་གཙོ་བོས་དབུ་བརྒྱན། དེ་ནས་མཆོད་པ་སྤྱི་དང་མཐུན་པར་བྱིན་གྱིས་བརླབས་ནས་
745

སྒྲུབ་ཐབས་ཀུན་བཏུས་
མཆོད་བསྟོད་གོང་བཞིན་བྱ་བའམ་གང་འགྲུབ་བྱའོ། །བར་འདིར་སྐུ་གསུང་ཐུགས་ཀྱི་བཟླས་པ་ཅི་འགྲུབ་བྱ། མཐར། བདག་ལ་དངོས་གྲུབ་དམ་པ་སྩལ་དུ་གསོལ། ཞེས་གསོལ་བ་གདབ། ཡི་གེ་བརྒྱ་པའི་མཐར་བཛྲ་མཿ ས་གཤེགས་སུ་གསོལ་
ལོ༑ །དེ་ནས་མདུན་བསྐྱེད་ཤཱུ་ནྱ་ཏཱས་སྦྱང༌། སྟོང་པའི་ངང་ལས་མཎྜལ་དང་བུམ་པ་གཞལ་མེད་ཁང་མཚན་ཉིད་ཐམས་ཅད་ཡོངས་སུ་རྫོགས་པར་གྱུར་པའི་དབུས་སུ་པཾ་ལས་པདྨ་ཞེས་པ་ནས། ཐུགས་ཀར་ཧཱུྃ། ཐུགས་ཀའི་ཧཱུྃ་གི་འོད་ཟེར་གྱིས་དབང་
གི་ལྷ་བཛྲ་ས་མཱ་ཛཿནས། གཙོ་བོས་དབུ་བརྒྱན་བར་གོང་བདག་བསྐྱེད་བཞིན། དབང་རྫས་ཀྱི་གཏོར་མ་དང་། ཕྱག་མཚན་སྐད་ཅིག་གིས་རྟ་མགྲིན་ཞལ་ཕྱག་ཡོངས་སུ་རྫོགས་པར་གྱུར། དེ་ནས་མཆོད་པ་ཁ་གསོས་ལ་གོང་ལྟར་བྱིན་གྱིས་བརླབས་
ནས༑ ཨོྃ་བཛྲ་ཀྲོ་དྷ་ཧ་ཡ་གྲཱ་ཝ་ས་པ་རི་ཝཱ་ར་ཨཉྙཾ་པྲ་ཏཱིཙྪ་སྭཱ་ཧཱ། དེ་བཞིན་དུ་རེ་རེ་བཞིན་སྦྱར་བས་ཤཔྟའི་བར་གྱིས་མཆོད། ཧཱུཾ། སྐུ་མཆོག་ཆགས་མེད་སོགས་ཀྱིས་བསྟོད། དབང་རྫས་ཀྱི་རྟ་མགྲིན་ཞུ་བ་ལས་གཏོར་མ་དང་རྡོ་རྗེ་པདྨ་
གྱུར༑ གཟུངས་ཐག་བཟུང་ཞིང་སྔགས་བཟླས་པས། བུམ་ནང་གི་ལྷའི་ཐུགས་རྒྱུད་བསྐུལ། ཐུགས་ཀ་ནས་འོད་ཟེར་འཕྲོས། སངས་རྒྱས་ཐམས་ཅད་ཀྱི་ཐུགས་ཀྱི་སྙིང་པོ་བདུད་རྩིརྻ་སྤྱན་དྲངས། བུམ་ནང་གི་ལྷའི་ཐུགས་ཀར་ཐིམ། སྐུ་ལས་བདུད་
རྩིའི་རྒྱུན་བབས་པས་བུམ་པ་གང་བར་གྱུར། རྩ་སྔགས་སྙིང་པོ་ཉེ་སྙིང་རྣམས་བརྒྱ་རྩ་ལ་སོགས་པ་གང་འགྲུབ་དང༌། མཎྜལ་གཏོར་མ་ཕྱག་མཚན་རྣམས་ལ་དམིགས་ནས་ཉེར་གཅིག་རེ་བཟླ། ལས་བུམ་ལའང་སྔགས་བཟླ། གཏོར་མཻ་ཨ་མྲྀ་ཏས་
746

ו
আ
།བསང་། སྭ་བྷཱ་བས་སྦྱང་། གཙོ་བོའི་གཏོར་སྣོད་ཝྃ་ལས་རིན་པོ་ཆེའི་པད་གཞོང་ཡངས་ཤིང་རྒྱ་ཆེ་བར་གྱུར། དེའི་ནང་དུ་བཅུད་ཡི་གེ་འབྲུ་གསུམ་ལས་བྱུང་བའི་ལྷའི་བདུད་རྩི་དཀར་དམར་དུ་གྱུར། ལས་བྱེད་མ་བཞིའི
གཏོར་མ། ཨ་ལས་བྱུང་བའི་ཐོད་པའི་སྣོད་ཀྱི་ནང་དུ་འབྲུ་གསུམ་ལས་བྱུང་བའི་ལྷིའི་བདུད་རྩི་དཀར་དམར་དུ་གྱུར། རང་གི་སྙིང་གའི་ཧཱུྃ་ལས་འོད་ཟེར་འཕྲོས། སངས་རྒྱས་ཐམས་ཅད་ཀྱི་ཐུགས་ཀ་ནས་ཡེ་ཤེས་ཀྱི་བདུད་རྩི་བཀུག གཏོར་མའི་བདུད་
རྩི་དང་འདྲེས་པས་ཟག་མེད་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ལན་བདུན་གྱིས་བྱིན་གྱིས་བརླབ། རྩ་སྔགས་དང་འཁོར་བཞིའི་སྔགས་མཐའ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། བཏགས་པ་ལན་གསུམ་རེས་ཕུལ། སླར་ཡང་མཆོད་ཅིང་
བསྟོད༑ མཆོད་སྦྱིན་གཏོར་མ་འདི་བཞེས་ལ་སོགས་ཀྱིས་འདོད་དོན་གསོལ་བ་གདབ། དུང་ཆོས་ཀྱི་ཆུ་བུམ་པར་བླུགས། ཨོཾ་ཨཱཿཧཱུྃ། བུམ་ནང་གི་ལྷ་ཡེ་ཤེས་ཀྱི་བདུད་རྩིར་ཞུ་བར་གྱུར་པར་བསམ། དེ་ནས་སློབ་མ་རྣམས་བཛྲ་ཀྲོ་དྷ་བཟླ་བཞིན་པས་
ལས་བུམ་གྱི་ཆུས་ཁྲུས་བྱེད་དུ་གཞུག དེ་ནས་སེམས་བསྐྱེད་གསལ་གདབ་སོགས་ཇི་ལྟར་རིགས་པས་མཚམས་སྦྱར། དེ་ལ་འདིར་གང་གསན་པར་བྱ་བ་ནི། སངས་རྒྱས་སྣང་བ་མཐའ་ཡས་ཀྱི་ཡེ་ཤེས་སྒྱུ་འཕྲུལ་དྲྭ་བའི་རོལ་གར། འགྲོ་བ་མཐའ་
ཡས་པའི་མགོན་སྐྱབས། གནས་ཆེན་པོ་བརྒྱད་ཀྱིས་བདག་པོ། པཎྜི་ཏ་ལྔ་བཅུ་རྩ་གཉིས་ཀྱི་གཙུག་གི་ནོར་བུ། ཆོས་རྒྱལ་དྲུག་ཅུ་རྩ་བཞིས་མངའ་གསོལ་བའི་བླ་མ། འདུལ་བ་འཛིན་པ་བསམ་གྱིས་མི་ཁྱབ་པའི་མཁན་པོ། མདོ་སྡེ་འཛིན་པ་དཔག་ཏུ་
747

སྒྲུབ་ཐབས་ཀུན་བཏུས་
མེད་པའི་བཤེས་གཉེན། མངོན་པ་འཛིན་པ་མཐའ་ཡས་པའི་བཀུར་གནས། རིག་པ་འཛིན་པ་རྒྱ་མཚོ་ལྟ་བུའི་སློབ་དཔོན། མདོར་ན་འགྲན་ཟླ་ཐམས་ཅད་དང་བྲལ་བའི་ཇོ་བོ་ཆེན་པོ་དཔལ་ལྡན་ཨ་ཏི་ཤ་དེ་ཉིད་སྐར་ཤཱཀྱ་དབང་ཕྱུག་གིས་སྤྱན་དྲངས་ནས་ཁྲི་
ཁར་བཞུགས། དེའི་ཚེ་སྔོན་མངའ་བདག་ཁྲི་རལ་པ་ཅན་གྱི་ཆོས་བློན་བྲན་ཀ་དཔལ་གྱི་ཡོན་ཏན་བྱ་བ་དེ་གླང་དར་མས་མེར་བསྲེགས་པས་ཁོ་རང་གི་མནེས་བོས་པའི་རྐྱེན་བྱས་གནོད་སྦྱིན་མ་རུངས་པར་གྱུར་ནས་བོད་ཁམས་མཐའ་དབུས་ཀུན་ཏུ་གནོད་པ་
བྱས་སྐབས་དེར། རྗེ་ཇོ་བོ་ཆེན་པོ་ལའང་ཐོ་བཙམས་པས་བཞུགས་ཁྲིའི་སྟེང་ནས་སྐུ་བྲུལ་བ་བྱུང་བ་ན། དེ་འདུལ་བའི་ཕྱིར་དུ་རྟ་མགྲིན་ཤྭ་ན་བཞི་བསྐོར་མཛད། གནོད་སྦྱིན་དེ་བཏུལ་ནས་སྒྲུབ་ཐབས་ཀྱང་མཛད་པ་ལ་བརྟེན་ཇོ་བོ་བཀའ་གདམས་པ་རྣམས་
ཀྱིས་ཐུགས་ཉམས་སུ་བཞེས་ཏེ་བྱ་རྒྱུད་པདྨའི་རིགས་སུ་བཞེད་མོད། ཕྱིས་རྗེ་བཙུན་སྒྲོལ་བའི་མགོན་པོས་གསར་འགྱུར་སྒྲོལ་མ་རྣལ་འབྱོར་མའི་རྒྱུད་ལས་ཀྱང་གསལ་བར་བསྟན་པའི་བླ་མེད་མ་རྒྱུད་རྟའི་རྒྱལ་པོའི་རིགས་ཀྱི་རྟ་མགྲིན་ཤྭ་ན་བཞི་བསྐོར་
ཏེ༑ དེ་དག་གི་བཀའ་སྲོལ་ལས་བྱོན་པའི་རྗེས་ག